CELEX: 32007R0243
Language: ro
Date: 2007-03-06 00:00:00
Title: Regulamentul (CE) nr. 243/2007 al comisiei din 6 martie 2007 privind autorizarea preparatului enzimatic Natuphos (3-fitază) ca aditiv pentru hrana animalelor (Text cu relevanță pentru SEE)

13.3.2007   
            
            
               RO
            
            
               Jurnalul Oficial al Uniunii Europene
            
            
               L 73/4
            
         
      REGULAMENTUL (CE) NR. 243/2007 AL COMISIEI
   
   din 6 martie 2007
   privind autorizarea preparatului enzimatic Natuphos (3-fitază) ca aditiv pentru hrana animalelor
   (Text cu relevanţă pentru SEE)
   COMISIA COMUNITĂŢILOR EUROPENE,
   având în vedere Tratatul de instituire a Comunităţii Europene,
   având în vedere Regulamentul (CE) nr. 1831/2003 al Parlamentului European şi al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinaţi hranei animalelor, precum şi criteriile şi procedurile de acordare a unei astfel de autorizaţii.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost introdusă o cerere de autorizare a preparatului menţionat în anexă. Această cerere a fost însoţită de informaţiile şi documentele solicitate conform prevederilor articolului 7 alineatul (3) din respectivul regulament.
            
         
               (3)
            
            
               Cererea priveşte autorizarea preparatului enzimatic de 3-fitază produs de Aspergillus niger (CBS 101.672), utilizat pentru îngrăşarea purceilor înţărcaţi, a porcilor şi a puilor, în vederea clasificării acestuia în categoria „aditivi zootehnici”.
            
         
               (4)
            
            
               Autoritatea Europeană pentru Siguranţa Alimentelor (denumită în continuare „autoritatea”) concluzionează în avizele sale din 15 iunie 2006 şi 17 mai 2006 că 3-fitaza produsă de Aspergillus niger (CBS 101.672) nu are efect dăunător asupra sănătăţii animalelor, a sănătăţii oamenilor sau asupra mediului (2). Aceasta a concluzionat, de asemenea, că preparatul enzimatic de 3-fitază produs de Aspergillus niger (CBS 101.672) nu prezintă nici un alt risc care ar putea, în conformitate cu articolul 5 alineatul (2) din Regulamentul (CE) nr. 1831/2003, să excludă autorizarea. Avizul autorităţii recomandă măsuri corespunzătoare pentru siguranţa utilizatorilor. Autoritatea nu consideră necesar să formuleze dispoziţii speciale pentru supravegherea posterioară introducerii pe piaţă. Acest aviz atestă totodată raportul asupra metodei de analiză a aditivului în hrana animală, prezentat de către laboratorul comunitar de referinţă înfiinţat prin Regulamentul (CE) nr. 1831/2003. Evaluarea preparatului respectiv arată că sunt îndeplinite condiţiile de autorizare prevăzute la articolul 5 din Regulamentul (CE) nr. 1831/2003. În consecinţă, utilizarea acestui preparat ar trebui să fie autorizată, conform anexei la prezentul regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanţul alimentar şi sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparţinând categoriei „aditivi zootehnici” şi grupului funcţional „promotori de digestibilitate”, este autorizat ca aditiv pentru hrana animalelor în condiţiile prevăzute în prezenta anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale şi se aplică direct în toate statele membre.
      Adoptat la Bruxelles, 6 martie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  Avizul Comitetului ştiinţific pentru aditivii şi produsele sau substanţele utilizate în hrana animalelor şi al Comitetului ştiinţific pentru organisme modificate genetic privind siguranţa şi eficienţa preparatului enzimatic Natuphos® (3-fitază) produs de Aspergillus niger. Adoptat de Comitetul FEEDAP la 15 iunie 2006 şi de Comitetul GMO la 17 mai 2006. The EFSA Journal (2006) 369, p. 1-19.
   
      ANEXĂ
      
                  Număr de identificare al aditivului
               
               
                  Numele titularului autorizaţiei
               
               
                  Aditiv (Denumire comercială)
               
               
                  Compoziţie, formulă chimică, descriere, metoda analitică
               
               
                  Specia sau categoria de animale
               
               
                  Vârstă maximă
               
               
                  Conţinut minim
               
               
                  Conţinut maxim
               
               
                  Alte dispoziţii
               
               
                  Termenul perioadei de autorizare
               
            
                  Unitate de substanţă activă/kg de furaj complet cu un conţinut umed de 12 %
               
            
                  
                     Categorie: aditivi zootehnici. Grup funcţional: promotori de digestibilitate
                  
               
            
                  4a 1600
               
               
                  BASF Aktiengesellschaft
               
               
                  3-fitaza
                  EC 3.1.3.8
                  (Natuphos 5 000 G
                  Natuphos 5 000 L
                  Natuphos 10 000 G
                  Natuphos 10 000 L)
               
               
                  
                     Compoziţia aditivului
                  
                  3-fitaza produsă
                  de Aspergillus niger (CBS 101.672)
                  având o activitate minimă de:
                  formă solidă: 5 000 FTU/g
                  formă lichidă: 5 000 FTU/ml
                  
                     Caracterizarea substanţei active
                  
                  3-fitaza produsă
                  de Aspergillus niger (CBS 101.672)
                  
                     Metoda analitică
                      (1)
                  
                  Metoda colorimetrică măsurând fosfatul anorganic eliberat de enzima din substratul de fitat.
               
               
                  Purcei (înţărcaţi)
               
               
                  
                     —
                  
               
               
                  500 FTU
               
               
                   
               
               
                  
                              1.
                           
                           
                              În instrucţiunile de utilizare a aditivului şi a preamestecului se menţionează temperatura de depozitare, durata de conservare şi stabilitatea la granulare.
                           
                        
                              2.
                           
                           
                              Se utilizează pentru purceii înţărcaţi de până la 35 kg.
                           
                        
                              3.
                           
                           
                              Doza recomandată pe kilogram de furaj complet: 500 FTU.
                           
                        
                              4.
                           
                           
                              Se utilizează în furaj conţinând mai mult de 0,23 % fosfor fitinic.
                           
                        
               
                  2.4.2017
               
            
                  Porci pentru îngrăşare
               
               
                   
               
               
                  280 FTU
               
               
                   
               
               
                  
                              1.
                           
                           
                              În instrucţiunile de utilizare a aditivului şi a preamestecurilor se menţionează durata de conservare şi stabilitatea la granulare.
                           
                        
                              2.
                           
                           
                              Doza recomandată pe kilogram de furaj complet: 400-500 FTU.
                           
                        
                              3.
                           
                           
                              Se utilizează în furaj conţinând mai mult de 0,23 % fosfor fitinic.
                           
                        
            
                  Pui pentru îngrăşat
               
               
                  
                     —
                  
               
               
                  375 FTU
               
               
                   
               
               
                  
                              1.
                           
                           
                              În instrucţiunile de utilizare a aditivului şi a preamestecului se menţionează temperatura de depozitare, durata de conservare şi stabilitatea la granulare.
                           
                        
                              2.
                           
                           
                              Doza recomandată pe kilogram de furaj complet: 500-700 FTU.
                           
                        
                              3.
                           
                           
                              Se utilizează în furaj conţinând mai mult de 0,23 % fosfor fitinic.
                           
                        
            
         (1)  Descrierile metodelor analitice sunt disponibile la următoarea adresă a laboratorului de referinţă comunitar: www.irmm.jrc.be/html/crlfaa/.